Matteo Salvini se jgħaddi ġuri talli żamm immigranti milli jiżbarkaw fl-Italja
Imtella' Lulju 31, 2020 - Aġġornata 31 Ta' Lulju, 2020 4:24pm Is-Senat Taljan ivvota favur il-prosekuzzjoni tal-ex Ministru tal-Interrn Matteo Salvini talli mblokka vapur bl-immigranti 'l barra mill-kosta Taljana, f'Awwissu li għadda. Aktar minn 100 immigrant damu 19-il ġurnata bejn sema u ilma 'l barra mill-gżira ta' Lampedusa, abbord il-bastiment Spanjol Open Arms. Prosekuturi fi Sqallija qed jakkużaw lil Salvini b'detenzjoni illegali – akkuża li ġġor magħha piena sa 15-il sena ħabs. Salvini li huwa kontra l-immigrazzjoni diġà se jgħaddi ġuri fuq każ simili. Is-Senat ivvota 149 vot favur u 141 vot kontra, li lil Salvini titneħħielu l-immunità parlamentari u għalhekk issa huwa mistenni jiffaċja proċeduri legali. Salvini li għandu 47 sena jgħid li kienet il-politika tal-Gvern Taljan li jipprevjeni lill-immigranti rregolari milli jjiżbarkaw fl-Italja. "Li niddefendi l-Italja mhux reat. Jien kburi li għamilt hekk u nerġa' nagħmel hekk," saħaq Salvini.